ai4bharat/Pralekha huggingface dataset:
ஜல்சக்தி அமைச்சகம்
ஜம்மு காஷ்மீர் 100 சதவீதம் திறந்தவெளி கழிப்பிடங்கள் இல்லாத ஓடிஎஃப் பிளஸ் அந்தஸ்தை எட்டியுள்ளது –ஜம்மூ காஷ்மீரின் 6650 கிராமங்களும் கிராமப்புற தூய்மை இந்தியா இயக்கத்தின் கீழ் திறந்தவெளி கழிப்பிடம் இல்லாத கிராமங்களாக அறிவி்க்கப்பட்டுள்ளன
தற்போது நடைபெற்று வரும் 'தூய்மையே சேவை' இயக்கத்தின் போது எட்டப்பட்ட மற்றொரு குறிப்பிடத்தக்க சாதனையாக, ஜம்மு காஷ்மீர் யூனியன் பிரதேசம் 20 மாவட்டங்களில் உள்ள 285 வட்டாரங்களில் உள்ள அதன் 6650 கிராமங்களையும் திறந்தவெளி கழிப்பிடமற்ற பிளஸ் மாதிரியாக அறிவித்துள்ளது. ஒவ்வொரு கிராமத்திலும் கழிப்பறைகளைக் கட்டுதல் மற்றும் பயன்படுத்துவதைத் தாண்டி, யூனியன் பிரதேசத்தில் உள்ள அனைத்து கிராமங்களும் திறந்தவெளி கழிப்பிடமற்ற பிளஸ் மாதிரியை அடைவது ஒரு குறிப்பிடத்தக்க மைல்கல் ஆகும். ஒரு கிராமம் திறந்தவெளி கழிப்பிடம் இல்லாத நிலை மற்றும் ஓடிஎஃப் பிளஸ் என்ற அந்தஸ்தை அடைய மூன்று நிலைகளைக் கடக்க வேண்டும். திட மற்றும் திரவக் கழிவு மேலாண்மை மற்றும் போதுமான தூய்மை விழிப்புணர்வு நடவடிக்கைகள் தவிர, குப்பைகள் இல்லாத மற்றும் தேங்கி நிற்கும் தண்ணீர் இல்லாத ஒரு கிராமம் திறந்தவெளி கழிப்பிடம் இல்லாத ஓடிஎஃப் பிளஸ் மாதிரி என்று அறிவிக்கப்படுகிறது.
அனைத்து கிராமங்களையும் திறந்தவெளி கழிப்பிடம் இல்லாத கிராமங்களாக மாற்றும் முயற்சியில், சம்பந்தப்பட்ட அனைவரையும் ஒருங்கிணைத்து விரிவான திட்டங்கள் தீட்டப்பட்டன. திட்டங்களின் அடிப்படையில், மகாத்மா காந்தி தேசிய ஊரக வேலை உறுதித் திட்டத்தின் கீழ் கணிசமான உள்கட்டமைப்பு உருவாக்கப்பட்டுள்ளது.
மகாத்மா காந்தி தேசிய ஊரக வேலை உறுதித் திட்டத்தின் கீழ் 1,77,442 தனிநபர் உரக்குழிகள் மற்றும் 12621 சமுதாய உரக்குழிகள் அரசால் அல்லது மக்களால் வீடுகளில் கட்டப்பட்டுள்ளன. இதன் மூலம் மக்கள் தங்கள் கரிம கழிவுகளை திடமாகவோ அல்லது திரவமாகவோ சுயமாக அகற்றுவதை ஏற்றுக்கொண்டு பின்பற்றுகின்றனர். உலர் மற்றும் ஈரக்கழிவுகளை பிரித்து, ஈரக்கழிவுகளை உரக்குழிகளில் பதப்படுத்த, மக்கள் ஊக்குவிக்கப்படுகின்றனர். கழிவுகளை முறையாக அகற்றுவதற்காக 6509 குப்பை சேகரிப்பு மற்றும் தரம் பிரிக்கும் கொட்டகைகள் கட்டப்பட்டுள்ளன. ஜம்மு காஷ்மீரில் 5523 சமுதாய சுகாதார வளாகங்களும், 17,46,619 தனிநபர் இல்லக் கழிப்பறைகளும் கட்டப்பட்டுள்ளன.
கிராமங்களில் உள்ள பிளாஸ்டிக் கழிவுகளை அகற்ற, ஒவ்வொரு வட்டாரத்திலும் பிளாஸ்டிக் கழிவு மேலாண்மை அலகுகள் ஏற்படுத்தப்பட்டு வருகின்றன. இந்த மையங்களில் உள்ள பிளாஸ்டிக் கழிவுகள் சுத்தம் செய்யப்பட்டு, துண்டு துண்டாக வெட்டப்பட்டு, இறுதியாக அப்புறப்படுத்தப்படும்.
அலுவலர்கள், கிராம அளவிலான பணியாளர்கள், தூய்மை தொடர்பான பிரதிநிதிகள் ஆகியோரின் திறனை மேம்படுத்தும் வகையில், 20 மாவட்டங்களில் உள்ள 285 வட்டாரங்களில் திறன் மேம்பாட்டு நிகழ்ச்சிகள் ஊராட்சி அளவில் நடத்தப்பட்டு, தூய்மைப் பணியாளர்களுக்கு பயிற்சி அளிக்கப்பட்டுள்ளது. ஊராட்சி அளவில் தகவல்களை வழங்கவும், வழிகாட்டுதல் வழங்கவும் பயிற்சியாளர்களுக்கு பயிற்சி அளிக்கப்பட்டுள்ளது. தற்போது ஜம்மு காஷ்மீரின் ஒவ்வொரு கிராமமும் ஒவ்வொரு பொது மற்றும் தனியார் கட்டடங்களும் தூய்மை பற்றிய செய்திகளை எடுத்துச் செல்கின்றன.
தொடர்ச்சியான முயற்சிகள், மக்கள் மற்றும் தேர்ந்தெடுக்கப்பட்ட பிரதிநிதிகளின் ஆதரவு ஆகியவற்றின் மூலம் இந்த யூனியன் பிரதேசம் திறந்தவெளி கழிப்பிடம் இல்லாத பிளஸ் மாதிரி என்ற அந்தஸ்தை அடைந்துள்ளது. ஓ.டி.எஃப் பிளஸில் நிலையான தன்மை என்பது ஒரு முறை சாதனை அல்ல. அது ஒரு தொடர்ச்சியான பயணம். இதற்கு உள்கட்டமைப்பு மேம்பாடு, நடத்தை மாற்றம், சமூக ஈடுபாடு, நிதி நிலைத்தன்மை, தொழில்நுட்ப ஒருங்கிணைப்பு மற்றும் பலவற்றை உள்ளடக்கிய பல பரிமாண அணுகுமுறை தேவைப்படுகிறது.
Release ID= 1962394
எரிசக்தி அமைச்சகம்
30-வது தேசிய எரிசக்தி சேமிப்பு விருதுகள் : மத்திய மின்சக்தி அமைச்சர் திரு ஆர் கே சிங் வழங்கினார்
எரிசக்தி சிக்கனத்துக்கான அலுவலகத்துடன் இணைந்து, 30-வது தேசிய எரிசக்தி சேமிப்பு விருதுகள் நிகழ்ச்சியை மத்திய மின்சக்தி அமைச்சகம் நடத்தியது. மத்திய மின்சக்தி, புதிய, புதுப்பிக்கத்தக்க எரிசக்தித்துறை இணை அமைச்சர்  திரு ஆர் கே சிங், இந்த நிகழ்ச்சியில் சிறப்பு விருந்தினராக பங்கேற்றார். கொவிட் பெருந்தொற்றின் காரணமாக, விக்யான் பவனில் இருந்து ஹைப்ரிட் முறையில் இந்த நிகழ்ச்சி நடைபெற்றது. நாடு முழுவதிலும் இருந்து பங்குதாரர்களும் விருது வென்றவர்களும் இந்த நிகழ்ச்சியில் கலந்து கொண்டனர்.
எரிசக்தி சிக்கனத்தில் செய்துள்ள சாதனைகள் குறித்த காணொலி கண்காட்சியும் நடைபெற்றது. பல்வேறு தொழில்கள் மற்றும் துறை ரீதியான நிறுவனங்களில் உள்ளவர்களுக்கு விருதுகள் வழங்கப்பட்டன.
இந்த நிகழ்ச்சியின்போது, காற்று அழுத்திகள் மற்றும் அல்ட்ரா ஹை டெபனிஷன் தொலைக்காட்சிகளுக்கான தரநிலை மற்றும் சான்றளிப்பு திட்டம் தன்னார்வ முறையில் தொடங்கப்பட்டது. மாநில அளவிலான நடவடிக்கைகளுக்கான `சாத்தி’ எனப்படும் மாநில முகமைக்கான இணையதளமும் தொடங்கப்பட்டது.
விருது வென்றவர்களை வாழ்த்திய திரு ஆர் கே சிங், பெருந்தொற்றின் போது கடினமான காலங்களை துணிச்சலோடு நாம் எதிர் கொண்டோம் என்று கூறினார். ஊரடங்கின் போது மின்சாரத் துறை தொடர்ந்து செயல்பட்டதாக அவர் கூறினார். மின்சார சிக்கனம் என்பது உலகத்துக்கு மட்டுமில்லாது தொழிற்சாலைகளுக்கும் நன்மை பயக்கும் என்று அவர் மேலும் தெரிவித்தார். தனிமனித மாசும், தனிமனித மின்சார நுகர்வும் குறைவாக உள்ள நாடுகளில் இந்தியாவும் ஒன்று என்று அவர் கூறினார்.
ஆண்டு இலக்குகளுக்கான மாநில வாரியான நடவடிக்கைகள் மற்றும் முன்னேற்றத்திற்கான சாத்தி என்னும் நிர்வாக தகவல் அமைப்பு தளத்தை எரிசக்தி சிக்கனத்துக்கான அலுவலகம் உருவாக்கியுள்ளது. இதன் மூலம் மின்சாரத்துக்கு சிக்கனத்திற்கு எடுக்கப்பட்ட நடவடிக்கைகளை மாநில அளவில் உடனுக்குடன் கண்காணிக்கலாம்.
விருது வென்றவர்களின் பட்டியலுக்கும் மேலும் தகவல்களுக்கும் கீழ்க்கண்ட இணைப்பைப் பார்க்கவும்: https://pib.gov.in/PressReleasePage.aspx?PRID=1687682
------
(Visitor Counter : 219
வணிகம் மற்றும் தொழில்துறை அமைச்சகம்
“புதுமுக தொழில்கள் துறைக்கு புதிய உத்வேகம் கிடைத்துள்ளது. 2021-ன் முதல் ஆறு மாதங்களிலேயே, மேலும் 15 யூனிகார்ன் நிறுவனங்களை இந்தியா கண்டுள்ளது” - திரு பியூஷ் கோயல்
“புதுமுக தொழில்கள் துறைக்கு புதிய உத்வேகம் கிடைத்துள்ளது. 2021-ன் முதல் ஆறு மாதங்களிலேயே, மேலும் 15 யூனிகார்ன் நிறுவனங்களை இந்தியா கண்டுள்ளது,” என்று இந்தியாவின் வளர்ந்து வரும் தொழில்கள் & வர்த்தக கட்டமைப்பு குறித்த சிஐஐ-ஹோரசிஸ் இந்தியா கூட்டம் 2021-ல் பேசிய மத்திய அமைச்சர் திரு பியூஷ் கோயல் கூறினார்.
இந்திய புதுமுக நிறுவனங்கள்  வெறும் வர்த்தக வெற்றியாக மட்டுமே இல்லாமல், இந்தியாவை மாற்றியமைப்பதில் முக்கிய பங்காற்றுவதாக அவர் கூறினார். ‘ஸ்டார்ட் அப் இந்தியா’-வை ‘தேசிய பங்களிப்பு & தேசிய விழிப்புணர்வின்’ அடையாளமாக மாற்றுமாறு அனைவரையும் அவர் கேட்டுக்கொண்டார்.
கொவிட்-19 இடர்பாடுகளுக்கு இடையிலும், பொருளாதார மீட்சிக்கான தெளிவான அறிகுறிகள் நாட்டில் தெரிவதாக திரு கோயல் கூறினார். ஏற்றுமதிகள் அதிகரித்து வருகின்றன மற்றும் வெளிநாட்டு முதலீடுகள் மிகவும் உயர்ந்துள்ளன. இந்திய தொழில்துறை வளர்ச்சிப் பாதையில் பயணித்து வருகிறது. இந்தியாவின் வளர்ச்சி அனைத்து துறைகளிலும் பிரதிபலித்து வருவதாகவும், ஒவ்வொரு துறையிலும் நாடு மிகப்பெரிய முன்னேற்றம் அடைந்து வருவதாகவும் அவர் கூறினார்.
தொழில்துறை, முதலீடு மற்றும் புதுமைகள் விரும்பும் இடமாக இந்தியா திகழ்வதாகவும், கடந்த 7 வருடங்களாக மேற்கொள்ளப்பட்ட தொடர் முயற்சிகளின் காரணமாக இந்த நிலைமை உருவாகியுள்ளதாகவும் அமைச்சர் கூறினார். மிகப்பெரிய அளவிலான டிஜிட்டல் மயம், நவீனமயம், எளிமைப்படுத்தல் மற்றும் வசதியளித்தல் ஆகியவை இந்த முக்கிய மாற்றங்களில் சில என்று அவர் கூறினார்.
தற்சார்பு இந்தியா என்றால் நமது கதவுகளை உலகத்தை நோக்கி மூடுவது அல்ல என்றும், அதிக நம்பிக்கை மற்றும் போட்டித்திறனுடன் நாம் செயல்படுவதற்கான அதிகாரத்தை அளிப்பதே அதன் நோக்கம் என்றும் திரு கோயல் கூறினார்.
“நாளைக்கான வலுவான இந்தியாவை கட்டமைத்தல்” எனும் லட்சியத்தில் இந்திய அரசு உறுதியாக உள்ளதாக அமைச்சர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1738632
உள்துறை அமைச்சகம்
தேசிய காவலர் நினைவுச் சின்னத்தில் மத்திய உள்துறை அமைச்சர் அஞ்சலி
“இந்த நினைவகத்திற்கு வருகை தந்தது, நமது தேசத்திற்காக பணியாற்ற எனக்கு ஊக்கத்தையும், வலிமையையும் அளிக்கிறது": திரு. அமித் ஷா
இன்று  புதுதில்லியில் உள்ள தேசிய காவலர் நினைவுச் சின்னத்திற்கு சென்ற மத்திய உள்துறை அமைச்சர் திரு அமித் ஷா, காலம் சென்ற வீரர்களுக்கு மரியாதை செலுத்தினார். நேற்று உள்துறை அமைச்சகத்தில் தமது பொறுப்புகளை ஏற்றுக் கொண்ட பிறகு திரு அமித் ஷா பங்கேற்கும் முதல் பொது நிகழ்ச்சி, தேசிய காவலர் நினைவுச் சின்னத்திற்கு வருகை தந்தது என்பது குறிப்பிடத்தக்கது.
தேசிய காவலர் நினைவுச் சின்னத்திற்கு சென்ற உள்துறை அமைச்சரை மத்திய உள்துறை செயலாளர் திரு ராஜீவ் கௌபா, புலனாய்வு அமைப்பின் இயக்குனர் திரு ராஜீவ் ஜெயின், மத்திய ஆயுத காவல் படைகளின் தலைமை இயக்குனர்கள் மற்றும் மூத்த அதிகாரிகள் வரவேற்றனர்.
நாடு விடுதலையான பிறகு தேசத்தைக் காக்கும் பணியில் உயிர்த் தியாகம் செய்த காவலர்களுக்கு மரியாதை செலுத்தும் விதமாக, அந்த நினைவுச் சின்னத்தின் நடுவே அமைக்கப்பட்டுள்ள 30 அடி உயர நினைவுத் தூணில், திரு.அமித் ஷா, மலர் வளையம் வைத்து மரியாதை செலுத்தினார். முன்னதாக உள்துறை அமைச்சருக்கு காவலர்கள் அணிவகுப்பு மரியாதை அளித்தனர்.
அந்த நினைவுச் சின்னத்தின் அடித்தளத்தில் அமைந்துள்ள தேசிய காவலர் அருங்காட்சியகத்தையும் திரு.அமித் ஷா பார்வையிட்டார். அங்கிருந்த உயரதிகாரிகள், காவல்துறையின் வரலாறு, துணிச்சல் மற்றும் நாட்டின் பல்வேறு பகுதிகளிலும் அவர்கள் ஆற்றிவரும் சாதனைகள் குறித்து அமைச்சருக்கு எடுத்துரைத்தனர்.
தேசிய காவலர் நினைவுச் சின்னத்தை பார்வையிட்ட போது தாம் பெரிதும் ஈர்க்கப்பட்டதாக, அங்குள்ள பார்வையாளர் புத்தகத்தில் உள்துறை அமைச்சர் கையெழுத்திட்டார்.
"காவல்துறை மற்றும் பாதுகாப்புப் படைகளைச் சேர்ந்த சுமார் 34,000 பேருக்கு அஞ்சலி செலுத்துகிறேன். அவர்களது மிகச்சிறந்த உயிர்த் தியாகத்தால்தான், நம்நாடு தற்போது பாதுகாப்பாக உள்ளது. உயிர்த்தியாகம் செய்த காவலர்கள் மற்றும் அவர்களது குடும்பத்தினருக்கு நான் மிகுந்த மரியாதை செலுத்துகிறேன். இங்கு வருகை தந்தது, நாட்டிற்காக பணியாற்ற எனக்கு மிகுந்த ஊக்கத்தையும், வலிமையையும் அளிக்கிறது."
விவசாயத்துறை அமைச்சகம்
பதிவு செய்யப்பட்ட விவசாய உற்பத்தியாளர் அமைப்புகள்
நாட்டில் 7059 பதிவு செய்யப்பட்ட விவசாய உற்பத்தியாளர் அமைப்புகள் உள்ளதாக மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் தெரிவித்துள்ளார்.
மக்களவையில் எழுத்து மூலம் அளித்த பதிலில் இதனை தெரிவித்துள்ள அவர், மாநில வாரியாக இயங்கும் விவசாய உற்பத்தியாளர் அமைப்புகள் பட்டியலை வெளியிட்டுள்ளார். அதன்படி தமிழகத்தில் சிறு விவசாயிகள் கூட்டமைப்பின் சார்பில் 13 விவசாய உற்பத்தியாளர் அமைப்புகளும், நபார்டு வங்கியின் கீழ் 264 அமைப்புகளும், மத்தியத்துறை திட்டத்தின் கீழ் 133 அமைப்புகளும் என மொத்தம் 410 விவசாய உற்பத்தியாளர் அமைப்புகள் உள்ளன.
சிஎஸ்எஸ் திட்டத்தின் கீழ் 352 விவசாய உற்பத்தியாளர் அமைப்புகளுக்கு ரூ.14.05 கோடி தொகை மாற்றப்பட்டுள்ளது. இதுவரை 225 மகளிர் விவசாய உற்பத்தியாளர் அமைப்புகள் மேம்படுத்தப்பட்டுள்ளன.
கூடுதல் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1806232
பாதுகாப்பு அமைச்சகம்
ஜம்மு- காஷ்மீர் எல்லைப்பகுதிக்கு சென்ற பாதுகாப்புத்துறை அமைச்சர்,எல்லைப்புற பாதுகாப்பு நிலவரத்தை ஆய்வு செய்தார்
ஜூன் 16, 2022 அன்று ஜம்மு - காஷ்மீர் எல்லைப்பகுதிகளை பார்வையிட்ட பாதுகாப்புத்துறை அமைச்சர் திரு ராஜ்நாத் சிங், எல்லைப்புற பாதுகாப்பு நிலவரத்தை ஆய்வு செய்தார். இரண்டு நாள் பயணமாக அங்கு சென்ற திரு ராஜ்நாத் சிங், எல்லைக் கட்டுப்பாட்டு கோடு பகுதியிலும், வட காஷ்மீரிலும் எல்லைப்புற நிலவரத்தை நேரில் ஆய்வு செய்தார். அவருடன் ராணுவ தலைமை தளபதி ஜெனரல் மனோஜ் பாண்டே, வட பிராந்திய லெப்டினென்ட் ஜெனரல் உபேந்திர துவிவேதி உள்ளிட்டோர் உடன் சென்றனர்.
எல்லைக்காட்டுபாட்டு கோடு பகுதியில் கடைப்பிடிக்கப்படும் சண்டைநிறுத்த ஒப்பந்தம், கள நிலவரம், ஊடுருவல் எதிர்ப்பு, போர் ஆயுத்த நிலை, எல்லைப்பகுதிகளில் ராணுவம்- பொதுமக்களிடையேயான தொடர்பு குறித்து அமைச்சரிடம் அதிகாரிகள் விளக்கி கூறினர்.
ராணுவ வீரர்கள், எல்லைப் பாதுகாப்புப்படை, மத்திய ரிசர்வ் காவல்படை மற்றும் ஜம்மு காஷ்மீர் காவல் துறையினரிடம் கலந்துரையாடிய திரு ராஜ்நாத் சிங், சவாலான காலகட்டங்களிலும் தங்களது பொறுப்பை திறம்பட நிறைவேற்றி வருவதற்காக வீரர்களுக்கு பாராட்டு தெரிவித்தார். இந்த வீரர்களின் வீரம் மற்றும் துணிச்சல் போற்றத்தக்கது என்றும் அவர் குறிப்பிட்டார். உள்ளூர் நிர்வாகம், மாநில காவல் துறை, மத்திய ஆயுதகாவல் படைகள் மற்றும் பிற பாதுகாப்பு அமைப்புகளிடையே காணப்படும் ஒருங்கிணைந்த செயல்பாட்டினையும் அவர் பாராட்டினார். அரசின் ஒட்டுமொத்த அணுகுமுறை காரணமாக இந்த யூனியன் பிரதேசத்தில் பாதுகாப்பு நிலவரம் மேம்பட்டிருப்பது, வளர்ச்சிக்கான புதிய சகாப்தத்தை ஏற்படுத்தி வருவதாக அவர் கூறினார். பாதுகாப்பு படையினர், அசைக்க முடியாத துணிச்சல் மற்றும் அர்ப்பணிப்பு உணர்வுடன் நாட்டிற்காக பணியாற்றுவது, மக்களிடையே குறிப்பாக, இளைஞர்களிடையே தேசம்பற்றிய பெருமிதத்தை ஏற்படுத்தியிருப்பதாகவும் அவர் குறிப்பிட்டார்.
நமது அண்டை நாடு, எப்போதும் இந்தியா எதிர்ப்பு நடவடிக்கைகளையே மேற்கொண்டு வருகிறது. இந்த மாநிலத்திலும் கடந்த காலத்தில் தீவிரவாத சம்பவங்கள் நிகழ்ந்து வந்தன. பாதுகாப்பு படையினரின் அயராத முயற்சிகள் காரணமாக தற்போது இங்கு தீவிரவாத செயல்கள் குறைந்துள்ளது. இந்தியாவில் ரத்தகளரியை ஏற்படுத்தி அமைதியை சீர்குலைப்பதையே நோக்கமாக கொண்டு பாகிஸ்தான் செயல்படுகிறது. எத்தகைய நிலைமையையும் சமாளிக்க எப்போதும் தயாராக உள்ள நமது படையினர் மீது நாடு மிகுந்த நம்பிக்கை வைத்துள்ளதாகவும் பாதுகாப்பு அமைச்சர் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1834534
சுகாதாரம் மற்றும் குடும்ப நலத்துறை அமைச்சகம்
70 லட்சம் ஆலோசனைகளை நிறைவு செய்தது இ- சஞ்ஜீவனி தொலை மருத்துவ சேவை
மத்திய சுகாதார அமைச்சகத்தின் தேசிய மருத்துவ சேவையான இ- சஞ்ஜீவனி, 70 லட்சம் ஆலோசனைகளை நிறைவுசெய்து, மேலும் ஓர் மைல்கல் சாதனையைப் படைத்துள்ளது. அதிக ஆலோசனைகளை வழங்கிய மாநிலங்களுள் தமிழகம்  இரண்டாம் இடம் வகிக்கிறது. 1632377 ஆலோசனைகளை மேற்கொண்டு ஆந்திரப்பிரதேசம் முதலிடத்தில் உள்ளது. இந்தப் புதுமையான மின்னணு ஊடகத்தின் வாயிலாக, மருத்துவர்கள் மற்றும் வல்லுநர்களிடம் நோயாளிகள், தினமும் மருத்துவம் சம்பந்தமான ஆலோசனையைப் பெற்று வருகிறார்கள். கடந்த ஆண்டு மார்ச் மாதம் இந்தத் திட்டம் தொடங்கப்பட்டது முதல், இதுவரை இல்லாத அளவில் ஜூன் மாதத்தில் சுமார் 12.5 லட்சம் நோயாளிகளுக்கு ஆலோசனைகளை வழங்கி மற்றொரு மைல்கல் சாதனையையும் இந்த சேவை எட்டியுள்ளது.
தற்போது இந்த தேசிய தொலை மருத்துவ சேவை, 31 மாநிலங்கள் மற்றும் யூனியன் பிரதேசங்களில் செயல்பட்டு வருகிறது.
இ-சஞ்ஜீவனி ஏபி-ஹெச்டபிள்யூசி- மருத்துவர்கள் இடையேயான இந்த தொலை மருத்துவத் தளம், தற்போது 21,000க்கும் மேற்பட்ட சுகாதார மற்றும் நல்வாழ்வு மையங்களிலும், 30 மாநிலங்களில் உள்ள மருத்துவ கல்லூரிகள் மற்றும் மாவட்ட மருத்துவமனைகளில் நிறுவப்பட்டுள்ள சுமார் 1900 முனையங்களிலும் அமல்படுத்தப்படுகிறது. இந்தத் தளத்தின் மூலம் 32 லட்சம் நோயாளிகள் பயனடைந்துள்ளனர். புற நோயாளிகளுக்கான இ- சஞ்சீவனி சேவை குறித்த தேசிய புறநோயாளிகள் சேவைக்கு மத்திய பாதுகாப்பு அமைச்சகமும் ஏற்பாடு செய்துள்ளது. இதன்படி நாடு முழுவதும் உள்ள நோயாளிகளுக்கு சேவை வழங்கும் வகையில் சுமார் நூறு முதுப்பெரும் மருத்துவர்கள் மற்றும் நிபுணர்களை இந்த திட்டத்தில் பாதுகாப்பு அமைச்சகம் ஈடுபடுத்தியுள்ளது.
அதிநவீன தேசிய தொலை மருத்துவ சேவையை அதிகரிக்கும் முயற்சிகளில் மத்திய சுகாதாரம் மற்றும் குடும்ப நல அமைச்சகம் தொடர்ந்து ஈடுபட்டு வருகிறது. நாடு முழுவதும் சுமார் 3.75 பொது சேவை மையங்களின் மூலம் இ-சஞ்ஜீவனி சேவையை அளிக்கும் வசதியை கடந்த மாதம் சுகாதார அமைச்சகம், மின்னணு மற்றும் தகவல் தொழில்நுட்ப அமைச்சகம் மற்றும் மேம்பட்ட கம்ப்யூட்டிங்கிற்கான வளர்ச்சி மையத்துடன் இணைந்து மேற்கொண்டது.
கடந்த ஜூலை 1-ஆம் தேதி டிஜிட்டல் இந்தியா முன்முயற்சிகளின் 6-ஆம் ஆண்டு தினத்தை முன்னிட்டு இந்த சேவையை பிரதமர் வெகுவாகப் பாராட்டினார். இ-சஞ்ஜீவனியின் சிறப்பு சேவைகளால் பயனடைந்து வரும் பிகார் மாநிலத்தைச் சேர்ந்த பயனாளியுடன் பிரதமர் காணொலி வாயிலாகக் கலந்துரையாடினார்.
நகர்ப்புற மற்றும் ஊரக இந்தியாவில் நிலவும் மின்னணு சுகாதார பிரிவை இணைக்கும் வகையில் குறுகிய காலத்தில் இந்திய அரசின் தேசிய தொலை மருத்துவ சேவை, இந்திய மருத்துவ விநியோக முறைக்கு ஆதரவளித்து வருகிறது. மருத்துவர்கள் மற்றும் வல்லுநர்களின் பற்றாக்குறையை எதிர்கொள்ளவும், இரண்டாம் மற்றும் மூன்றாம் நிலை மருத்துவமனைகளில் ஏற்படும் சுமையை குறைக்கவும் இந்த சேவை உதவிகரமாக உள்ளது. தேசிய மின்னணு சுகாதார இயக்கத்திற்கு ஆதரவாக நாட்டின் மின்னணு சுகாதார சூழலையும் இந்த சேவை ஊக்குவிக்கிறது.
https://esanjeevaniopd.in/ என்ற இணையதளத்துடன் ஆண்ட்ராய்டு இயங்கு தளத்திலும் இ- சஞ்ஜீவனி சேவையை அணுகலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1732524
-----
(Visitor Counter : 220
உள்துறை அமைச்சகம்
அக்டோபர் 31-ஆம் தேதி தேசிய ஒருமைப்பாடு தின கொண்டாட்டங்களுக்கான ஏற்பாடுகள் முழுவீச்சில் நடைபெறுகின்றன
சர்தார் வல்லபாய் படேல் பிறந்த நாளையொட்டி, அக்டோபர் 31-ஆம் தேதியன்று, தேசிய ஒருமைப்பாடு தின கொண்டாட்டங்களுக்கான ஏற்பாடுகள் முழுவீச்சில் நடைபெறுகின்றன. பல்வேறு அமைச்சகங்கள், பொதுத்துறை நிறுவனங்கள், அமைப்புகள் சார்பாக நாடுமுழுவதும் பல நிகழ்வுகள் நடைபெறவுள்ளன.
தேசியத் தலைநகர் புதுதில்லியில் நாடுமுழுவதும் உள்ள மாநிலங்களிலும், இந்தியாவின் ஒற்றுமையையும், ஒருமைப்பாட்டையும் பாதுகாக்க மக்கள் உறுதியேற்பார்கள். ஒற்றுமைக்கான ஓட்டத்திலும் பங்கேற்பார்கள். தில்லியில் அக்டோபர் 31ஆம் தேதி காலை 7 மணிக்கு மேஜர் தியான் சந்த் விளையாட்டு அரங்கிலிருந்து இந்த ஓட்டத்திற்கு ஏற்பாடு செய்யப்பட்டுள்ளது. இந்த ஓட்டத்தை மத்திய உள்துறை அமைச்சர் திரு. ராஜ்நாத் சிங் கொடியசைத்துத் தொடங்கி வைப்பார். நாடாளுமன்ற வீதியில் உள்ள சர்தார் படேல் உருவச் சிலைக்கு உள்துறை அமைச்சர் மலர்தூவி மரியாதை செலுத்துவார்.
வெளியுறவு அமைச்சகம் இந்தியத் தூதரகங்களில் உறுதியேற்புக்கு ஏற்பாடு செய்துள்ளது. வெளியுறவு அமைச்சக அலுவலகங்களும், தூதரகங்களும் கட்டுரை / வினாடிவினா போட்டிகள், விவாதங்கள், குறும்படங்கள், புகைப்படக் கண்காட்சி போன்றவற்றிற்கு ஏற்பாடு செய்துள்ளன. “நட்புறவு சங்கங்கள்” மற்றும் “சிந்தனையாளர்கள்” ஒத்துழைப்புடன் சர்தார் படேலின் வாழ்க்கை மற்றும் பங்களிப்பு குறித்த உரை நிகழ்வுக்கும் அது ஏற்பாடு செய்துள்ளது.
ரயில்வே அமைச்சகம் மண்டலம் மற்றும் கோட்டத் தலைமையகங்களில் உறுதியேற்புக்கும், அணிவகுப்புக்கும் ஏற்பாடு செய்துள்ளது. வீட்டு வசதி மற்றும் நகர்ப்புற விவகாரங்கள் அமைச்சகம் நவீன மற்றும் அம்ருத் திட்ட நகரங்கள் / சிறுநகரங்கள் உட்பட முதல்நிலை மற்றும் இரண்டாம் நிலையில் உள்ள நகரங்களைச் சேர்ந்த அனைத்துக் குடிமக்களையும் ஈடுபடுத்தி, ஒற்றுமைக்கான ஓட்டம், உறுதியேற்பு, கவிதை / ஓவியப் போட்டிகள் போன்றவற்றிற்கு ஏற்பாடு செய்துள்ளது.
கலாச்சார அமைச்சகம் சாகித்ய அகாடமியில் கட்டுரை, வினாடிவினா போட்டிகள், சொற்பொழிவுகள், உரைக்கோவை நிகழ்வுகள் போன்றவற்றிற்கு ஏற்பாடு செய்துள்ளது. மண்டல கலாச்சார மையங்களிலும் இதுபோன்ற நிகழ்ச்சிகள் நடைபெறவுள்ளன. நாடகத்திற்கான தேசியப் பள்ளி, சர்தார் படேல் குறித்த சிறப்பு நாடகம் நடத்தவுள்ளது.
ஏராளமான மாணவர்கள் பங்கேற்கும் வகையில் இரண்டாயிரத்திற்கும் அதிகமான கேந்திரிய மற்றும் நவோதயா வித்யாலயாக்களில் கட்டுரைப் போட்டிகளுக்கும், விவாதங்களுக்கும் ஒற்றுமைக்கான ஓட்டத்திற்கும் உறுதியேற்புக்கும், மனிதவள மேம்பாட்டு அமைச்சகம் ஏற்பாடு செய்துள்ளது. ஒவ்வொரு நாளும் ஒரு மொழி என்ற அடிப்படையில் அரசியல் சட்ட ரீதியாக அங்கீகாரம் அளிக்கப்பட்டுள்ள 22 இந்திய மொழிகளில் தொடர்ச்சியாக 22 நாட்கள் எளிய வாக்கியங்களில் / வார்த்தைகளில் பேசுவதற்கு மாணவர்கள் ஊக்குவிக்கப்படுவார்கள்.
பொதுத்துறை எண்ணெய் நிறுவனங்களில் இத்தகைய நிகழ்ச்சிகளுக்குப் பெட்ரோலியம் மற்றும் இயற்கை எரிவாயு அமைச்சகம் ஏற்பாடு செய்துள்ளது. தூர்தர்ஷனில் “சர்தார்” என்ற திரைப்படத்தை ஒளிபரப்பவும், வானொலியில் நாடகத்திற்கும் ஏற்பாடு செய்துள்ள மத்திய செய்தி ஒலிபரப்பு அமைச்சகம் சர்தார் பட்டேலின் வாழ்க்கை மற்றும் சாதனைகளின் சிறப்பு அம்சங்களையும் இடம்பெறச் செய்யும். “இந்தியாவின் ஒருமைப்பாடு” பற்றிய உரைகள் / நேர்காணல்கள் அடிப்படையிலான நிகழ்ச்சிகளையும் தொலைபேசிவழி நேர்முக நிகழ்ச்சிகளையும் இந்த அமைச்சகம் ஒளிபரப்பும்.
மத்திய ஆயுத காவல்படை பிரிவுகள் மாநில அளவிலும், மற்ற நிலைகளிலும் தீவிரமாகப் பங்கேற்று அணிவகுப்பு நிகழ்ச்சிகளுக்கு ஏற்பாடு செய்யும்.
குடியரசுத் துணைத் தலைவர் செயலகம்
ஐ.நா. பாதுகாப்புச் சபையில் இந்தியா நிரந்தர உறுப்பினர் பதவியைப் பெறுவதற்கு புதிய முயற்சிகள் தேவை : குடியரசுத் துணைத் தலைவர்
ஐ.நா. பாதுகாப்புச் சபையில் இந்தியா நிரந்தர உறுப்பினர் பதவியைப் பெறுவதற்கு புதிய முயற்சிகள் தேவை என்று குடியரசுத் துணைத் தலைவர் திரு.எம்.வெங்கையா நாயுடு வலியுறுத்தியுள்ளார். 2018-ஆம் ஆண்டுக்கான இந்திய வெளியுறவு சேவை  க்கு பயிற்சி பெறும் அதிகாரிகள் மற்றும் பூட்டான் தூதரக அதிகாரிகள் ஆகியோருடன் புதுதில்லியில் நடைபெற்ற கலந்துரையாடல் நிகழ்ச்சியில் பேசிய அவர், உலக அளவில் இந்தியாவின் முக்கியத்துவம் வளர்ந்து வருவது பற்றி குறிப்பிட்டார். ஐ.நா. பாதுகாப்புச் சபை சீர்திருத்தங்களுக்கு ஆதரவாக நீடித்த பேச்சுவார்த்தை நடத்த வேண்டியதும் உலக நாடுகளிடமிருந்து ஆதரவை அதிகரிக்க வேண்டியதும் அவசியம் என்பதை அவர் சுட்டிக்காட்டினார்.
ஐ.எஃப்.எஸ். என்பதை பணியாக தெரிவு செய்துள்ள இளம் அதிகாரிகளை பாராட்டிய திரு. வெங்கையா நாயுடு, இந்த சேவை சவால் மிக்கதும், மகிழ்ச்சியளிப்பதுமாகும் என்றார். இந்தியாவின் மகத்தான நாகரிக மற்றும் கலாச்சார கோட்பாடுகளை உலகின் மற்ற நாடுகளுக்கு கொண்டு செல்லும் ஒப்பற்ற வாய்ப்பு இவர்களுக்கு கிடைத்துள்ளது என்றும் அவர் கூறினார்.
இளம் அதிகாரிகளாகிய இவர்கள், எதிர்கால செய்தித் தொடர்பு அதிகாரிகளாகவும், கருத்துப் பரிமாற்றத்திற்கு உதவுகின்றவர்களாகவும், இந்தியாவின் செயல்பாட்டை தொகுத்து உலகிற்கு வழங்குவோராகவும் திகழ்வார்கள் என்று குறிப்பிட்ட குடியரசுத் துணைத் தலைவர், இந்தியாவுக்கும் உலகின் பிற நாடுகளுக்கும் இடையே புரிந்துணர்வுக்கான புதிய பாலங்கள் அமைக்கும் பணியில் இவர்கள் விரைவில் ஈடுபடுவார்கள் என்றார். எதிர்கால புவி அரசியலை வடிவமைப்பதில் உங்களால் முக்கிய பங்கு வகிக்க முடியும் என்றும், புதிய உலக நிலைமையை தீர்மானிக்க முடியும் என்றும் அவர் தெரிவித்தார்.
ஒழுங்கீனமான நிதி மோசடி செய்யும் நபர்கள் பற்றி குறிப்பிட்ட குடியரசுத் துணைத் தலைவர், இத்தகையவர்கள் மற்ற நாடுகளில் எளிதாக பாதுகாப்பு தேடிக்கொள்வது பற்றி கவலை தெரிவித்தார். குற்றமிழைப்போரை அவர்களின் சொந்த நாட்டிற்கு திருப்பி அனுப்பும் ஒப்பந்தங்களை தொடர்ச்சியாக புனரமைக்க வேண்டும் என்று யோசனை தெரிவித்த அவர், அனைவருக்கும் நன்மை பயக்கும் விதத்தில், ஒருங்கிணைந்த உலகப் பொருளாதார முறைமையை பாதுகாப்பதாக இருதரப்பு மற்றும் பலதரப்பு ஒப்பந்தங்கள் அமைய வேண்டும் என்று அவர் கூறினார்.
“இளம் அதிகாரிகளாகிய நீங்கள், பணியமர்த்தப்படும் நாடுகளை நன்கு புரிந்து கொண்டு அந்த நாடுகளுக்கும் இந்தியாவுக்கும் இடையே உறவுகளை மேம்படுத்துவதற்கான வாய்ப்புகளை கண்டறிய வேண்டும்” என்று கேட்டுக்கொண்டார். ஒருமைப்பாடு, நேர்மை, மனச்சான்று ஆகிய கோட்பாடுகளை எல்லா நேரங்களிலும் பற்றி நிற்க வேண்டும் என்று அவர் அறிவுறுத்தினார்.
அண்மையில், நடந்து முடிந்த பொதுத் தேர்தல்கள் பற்றி குறிப்பிட்ட குடியரசுத் துணைத் தலைவர், மக்கள் தங்களின் வாய்ப்பை பயன்படுத்தி நிலையான தன்மைக்கு தெளிவாக வாக்களித்திருக்கிறார்கள் என்பதை சுட்டிக்காட்டினார்.
பாதுகாப்பு அமைச்சகம்
தற்சார்பு இந்தியா இயக்கம் இந்தியப் பொருளாதார வரலாற்றின் திருப்புமுனை தருணம்: திரு ராஜ்நாத் சிங்
கொவிட்-19 பெருந்தொற்று நாட்டில் பல்வேறு மாற்றங்களைக் கொண்டு வந்திருக்கிறதென்றும், மனித உயிர்கள் மற்றும் வாழ்வாதாரத்திற்கு அது ஏற்படுத்திய பாதிப்புகளைக் குறைக்க அரசு பல்வேறு நடவடிக்கைகளை எடுத்துள்ளது என்றும் பாதுகாப்பு அமைச்சர் திரு ராஜ்நாத் சிங் கூறினார்.
இந்திய தொழில் வர்த்தக அமைப்புகளின் கூட்டமைப்பின் 93-வது வருடாந்திர மாநாட்டில் பேசிய அவர், தற்சார்பு இந்தியா இயக்கம் இந்தியப் பொருளாதார வரலாற்றின் திருப்புமுனை தருணம் என்று கூறினார்.
பெருந்தொற்றின் போது உயிர்களைப் பாதுகாக்க தலையாய முக்கியத்துவம் வழங்கப்பட்டது என்றும், உயிரிழப்புகளைக் குறைக்க சாத்தியமான அனைத்து நடவடிக்கைகளையும் மருத்துவ சமுதாயம் எடுத்ததென்றும் அவர் குறிப்பிட்டார்.
பொது முடக்கத்திற்குப் பின்னர், இந்தியப் பொருளாதாரம் சீரடைய ஒரிரு வருடங்களுக்கும் அதிகமாக ஆகும் என்று கூறப்பட்ட நிலையில், நாடு துரிதமாக மீண்டெழுந்ததாக அமைச்சர் கூறினார்.
இவ்வாண்டின் ஏப்ரல் முதல் ஆகஸ்ட் வரையிலான ஐந்து மாத காலத்தில், இது வரை இல்லாத வகையில் 35.73 பில்லியன் அமெரிக்க டாலர்கள் மதிப்பிலான நேரடி வெளிநாட்டு முதலீட்டை இந்தியா பெற்றுள்ளதாக திரு ராஜ்நாத் சிங் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்;
https://pib.gov.in/PressReleasePage.aspx?PRID=1680603
------
(Visitor Counter : 79
பிரதமர் அலுவலகம்
தினை வகை உணவுகள் பரிமாறப்பட்ட நாடாளுமன்ற மதிய விருந்தில் பிரதமர் மற்றும் இதர தலைவர்கள் பங்கேற்பு
சர்வதேச தினை ஆண்டாக அறிவிக்கப்பட்டுள்ள 2023-ஐ கொண்டாட இந்தியா தயாராகி வரும் நிலையில், நாடாளுமன்றத்தின் சிறுதானிய வகைகள், பரிமாறப்பட்ட மதிய விருந்தில் பிரதமர் திரு நரேந்திர மோடி மற்றும் இதர தலைவர்கள் கலந்து கொண்டனர்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“2023-ஆம் ஆண்டை சர்வதேச தினை ஆண்டாக நாம் கொண்டாடத் தயாராகி வரும் நிலையில், நாடாளுமன்றத்தில் தரமான தினை வகை உணவுகள் பரிமாறப்பட்ட மதிய விருந்தில் கலந்து கொண்டேன். கட்சி வேறுபாடுகளைக் கடந்து பலரும் இதில் பங்கேற்றதைக் கண்டது சிறப்பாக இருந்தது”.